# Emma Roca i Rodríguez

Emma Roca i Rodríguez (Barcelona, 12 d'agost de 1973 - 18 de juny de 2021) fou una corredora i esquiadora de muntanya catalana. Era doctora en bioquímica i bombera professional del grup de rescat de la Generalitat de Catalunya (GRAE).
Fou membre de les seleccions catalana i espanyola d'esquí de muntanya, a més de membre de la selecció catalana de maratons de muntanya, amb les quals va competir tant a nivell nacional com internacional i va aconseguir –entre d'altres– la tercera posició tant al campionat d'Espanya d'esquí de muntanya com a la copa d'Europa de la disciplina l'any 2008. També formà part de l'equip internacional de raids d'aventura Buff Thermocool, amb el qual fou campiona del món de raids l'any 2010. En el seu palmarès de rutes i curses de muntanya destaquen la tercera posició als Cavalls del vent l'any 2011, la tercera posició a l'Ultra-Trail du Mont-Blanc de l'any del 2012 i 2013,. L'any 2011 participà en la Marathon des Sables i hi quedà classificada en segon lloc. Roca també destacà en competicions de bicicleta tot terreny i fou campiona de Catalunya de la disciplina, en la categoria d'ultramarató. L'any 2020 participà a World's Toughest Race: Eco-Challenge Fiji ,un programa televisiu de la plataforma Amazon Prime Video, que recuperà les carreres Eco-Challenge que s'havien celebrat des de 1995 fins a 2002 (Roca hi havia participat, en les edicions de 1999 i 2002).
L'activitat d'Emma Roca transcendí l'àmbit purament esportiu, amb iniciatives com el projecte SUMMIT (Salut en les UltraMaratons i els seus líMITs), consistent en una recerca per determinar si la població que practica exercici de llarga durada i gran intensitat té més risc sobre la seva salut en comparació a la població sedentària i la població mitjanament activa. Aquesta investigació, un cop completada, constituí la base de la seva tesi doctoral. En l'àmbit empresarial, Roca presidí la cooperativa Incorpora'm, que fomenta la integració laboral i social a la Cerdanya.
Emma Roca morí de càncer el 18 de juny de 2021. La malaltia li fou diagnosticada l'estiu de 2020 i ella mateixa ho va fer públic l'octubre del mateix any.

## Notes

* ↑ Desqualificada per no passar per un control de pas.
* ↑ En categoria mixta, fent equip amb Gerard Morales.

## Referències

* ↑ «Mor l'esportista de Bellver Emma Roca». Regió7, 18-06-2021. [Consulta: 18 juny 2021].
* ↑ «S'ha mort Emma Roca, referent de les curses de muntanya a Catalunya». [Consulta: 18 juny 2021].
* 1 2 «Currículum vitae esportiu d'Emma Roca». Arxivat de l'original el 2014-03-24. [Consulta: 6 setembre 2012].
* ↑ «Victoria y récord para Miguel Heras y Núria Picas en Cavalls del Vent» (en castellà). Desnivel.com, 03-10-2011. [Consulta: 25 juny 2021].
* 1 2 «Classificació femenina UTMB 2012». Arxivat de l'original el 2012-09-02. [Consulta: 6 setembre 2012].
* 1 2 Powell, Byron «2013 The North Face Ultra-Trail du Mont-Blanc (UTMB) Results». iRunFar, 31-08-2013 [Consulta: 20 setembre 2013].
* ↑ «Emma ROCA (ESP) Disparition prématurée d'une athlète remarquable» (en francès). The Legendary Marathon des Sables, 18-06-2021. [Consulta: 25 juny 2021].
* 1 2 3 «Llibert Mill i Emma Roca es proclamen campions de Catalunya de BTT Ultramarató a Vielha». Gencat, 29-06-2014 [Consulta: 6 setembre 2014]. Arxivat 6 de setembre 2014 a Wayback Machine.
* ↑ Puig, Francesc. «El raid de aventura Eco Challenge llega a televisión: competir, disfrutar... y sufrir mucho» (en castellà). La Vanguardia, 10-08-2020. [Consulta: 25 juny 2021].
* ↑ «Emma Roca: “Quan fas una marató hi ha una guerra dins teu”». Rac1, 03-12-2017. [Consulta: 15 juny 2020].
* ↑ «Los Drs. Brotons, Subirats y Emma Roca apuestan por una práctica segura y sana del deporte». Sportvicious. Sportvicious, 02-02-2013. [Consulta: 2 febrer 2013].
* ↑ «El projecte SUMMIT d'Emma Roca i el Dr. Brotons aterra a la PSR | Pyrenees Stage Run». Pyrenees Stage Run (PSR). [Consulta: 15 juny 2020].
* ↑ Spa, Miquel. «Mor Emma Roca, esportista i empresària referent de Bellver de Cerdanya». Regió7, 18-06-2021. [Consulta: 25 juny 2021].
* ↑ TV3. «Mor Emma Roca, una de les pioneres en les curses de muntanya», 18-06-2021. [Consulta: 25 juny 2021].
* ↑ «Notícia a Desnivel». Arxivat de l'original el 2012-07-10. [Consulta: 6 setembre 2012].
* ↑ «Classificació Highland Fling Race 2012». Arxivat de l'original el 2012-10-20. [Consulta: 6 setembre 2012].
* ↑ «Notícia a Desnivel». Arxivat de l'original el 2012-05-05. [Consulta: 6 setembre 2012].
* ↑ «Notícia a Runners.es». Arxivat de l'original el 2016-03-03. [Consulta: 6 setembre 2012].
* ↑ «Trofeo Kima. Classifiche». Arxivat de l'original el 27 de setembre 2013. [Consulta: 24 setembre 2013].
* ↑ «Emma Roca queda segunda en la Kilian's Classik». Buff, 10-07-2013 [Consulta: 6 setembre 2014].
* ↑ «Classificació Cursa Muntanya Cerdanya 2014». Arxivat de l'original el 6 de setembre 2014. [Consulta: 6 setembre 2014].
* ↑ «Pau Bartoló i Emma Roca s'imposen a l'Ultra Trail Barcelona». Ara, 29-04-2014.
* ↑ M.F.T. «Tom Owens y Emma Roca vencen a ritmo de récord en la K42 Mallorca». Diario de Mallorca, 24-03-2014 [Consulta: 6 setembre 2014].
* ↑ «Ultra Trail Leadville 100 Miles 2014: Crónica, resultados y fotos. Campeones Rob Krar (16h09) y Emma Roca (19h38)». Carreras de Montaña, 17-08-2014 [Consulta: 6 setembre 2014].
* ↑ «Classificació GORE-TEX® Transalpine-Run 2014». [Consulta: 6 setembre 2014].
* ↑ «Notícia a Desnivel». Arxivat de l'original el 2013-02-01. [Consulta: 6 setembre 2012].